Will Smith in die moeilikheid oor 13-jarige se foto PLUS wat is SA se wet hieroor? | SARIE
Foto's van die 13-jarige Willow Smith wat saam met haar 20-jarige vriend op 'n bed lê, is onlangs op Instagram gepubliseer en die internet het behoorlik gegons, berig Daily Mail. Lees die volledige berig hier. Mense reken Willow is te jonk om só gesien te word. Maar wat is te jonk in Suid-Afrika?
Die foto's – twee swart-wit kiekies – van Willow Smith (13), dogter van Will en Jada Pinkett-Smith, en Moises Arias (20), 'n akteur bekend vir sy rol as Rico in Disney se Hanna Montana – wys die twee saam op 'n bed.
Die foto is op 'n Instagram-blad vir Willow Smith se aanhangers gepubliseer nadat Moises dit op sy persoonlike Instagram-blad gedeel het. Hy het die foto's weer afgehaal, maar die aanhangers het dit toe reeds beetgekry.
Alhoewel die foto's heeltemal onskuldig lyk, meen die publiek dat dié gedrag te volwasse is vir 'n 13-jarige. Ander kritiek wat die jong sangeres al ontvang het, is dat haar kleredrag en musiekstyl óók te volwasse is vir haar ouderdom.
Die bekende ouerpaar van Willow word glo nou deur Los Angeles se kinderbeskermingsdiente ondersoek omdat Willow minderjarig is en in 'n bed saam met 'n volwasse man is, berig Radar!.
Die wet wat deur dié nuwe wet vervang is, was absurd, het regter Pierre Rabie gesê. Volgens die vorige wet was dit onwettig om 'n kind onder 16 jaar op die mond te soen – selfs familielede wat kinders soengroet.
Stem jy saam met hierdie wet en wat dink jy van Willow en Moises se foto? Los kommentaar onderaan dié artikel of deel dit met ons op ons Facebook– of Twitter-blad!